b"\n_START_ARTICLE_\nResclosa de la Manola\n_START_SECTION_\nDescripci\xc3\xb3\n_START_PARAGRAPH_\n\xc3\x89s un edifici mig ru\xc3\xafn\xc3\xb3s que era la resclosa i comporta del mol\xc3\xad de La Manola-L'Aurora que es troba al n\xc3\xbam. 97 del mateix carrer. Fet en dos aparells de pedra, part baixa de carreus ben treballats: entrada i sortida de l'aigua a l'edifici, per arcs rebaixats i carpanell, de dos conductes, per la cara interior, la porta dovellada amb dovella central amb l'escut de Girona i data 1583. La resta \xc3\xa9s de pedruscall i ru\xc3\xafnes. Resten alguns aparells de la resclosa i comportes. La cantonera a la carretera conserva una pedra cantonera amb l'escut de Girona.\n_START_SECTION_\nHist\xc3\xb2ria\n_START_PARAGRAPH_\nSembla que els primers vestigis eren del segle\xc2\xa0xii, i que podia ser una petita central d'aigua de l'Hospital de Sant Ll\xc3\xa0tzer. Al 1581 esdevenen propietat municipal al ser comprat per en Ger\xc3\xb2nim Civera i Querol per 100 lliures."